നടുവേദനയ്ക്കും സന്ധിവേദനയ്ക്കുള്ള വിദഗ്ദ ചികില്സയ്ക്ക് പ്രത്യേക ക്ലിനിക്ക് ആരംഭിച്ച് നിപ്മര് ഇരിങ്ങാലക്കുട: നാഷണല് ഇന്സ്റ്റിറ്റ്യൂട്ട് ഓഫ് ഫിസിക്കല് മെഡിസിന് ആന്ഡ് റീഹാബിലിറ്റേഷനില് നിപ്മര് നടുവേദനയ്ക്കും സന്ധിവേദനയ്ക്കുള്ള വിദഗ്ദ ചികില്സയ്ക്ക് പ്രത്യേക ക്ലിനിക്ക് ആരംഭിച്ചു. എല്ലാ വെള്ളിയാഴ്ചയും രാവിലെ 10.00 മുതല് 12.30 വരെയാണ് ക്ലിനിക്ക് പ്രവര്ത്തിക്കുക. നിപ്മറിലെ സിനിയര് കണ്സള്ട്ടന്റ് ഫിസിയാട്രിസ്റ്റ് ഡോ: സന്തോഷ് ബാബുവാണ് ക്ലിനിക്കിന് നേതൃത്വം നല്കുന്നത്. സംസ്ഥാനത്ത് നടുവേദനയാലും സന്ധിവേദനയാലും ദുരിതമനുഭവിക്കുന്നവരുടെ എണ്ണം വര്ധിച്ചു വരുന്ന സാഹചര്യത്തില് സാധാരണക്കാര്ക്ക് ആശ്രയമാണ് നടു സന്ധിവേദന ക്ലിനിക്ക്. ലോകജനസംഖ്യയിലെ തന്നെ 10 പേര് നടുവേദനയാലും, 20 പേര് സന്ധിവേദനയാലും കഷ്ടപ്പെടുന്നവരാണെന്ന് ലോകാരോഗ്യസംഘടയുടെ കണക്കുകള് വെളിവാക്കുന്നു. ഈ സാഹചര്യത്തിലാണ് പുതിയ ക്ലിനിക്ക് തുടങ്ങാന് തീരുമാനിച്ചതെന്ന് നിപ്മര് ജോയ്ന്്റ് ഡയരക്ടര് സി. ചന്ദ്രബാബു പറഞ്ഞു . തുടര്ചികിത്സാ ആവശ്യമുള്ളവര്ക്ക് ഫിസിയോ തെറാപ്പിസ്റ്റ്, ഒക്യൂപേഷണല് തെറാപ്പിസ്റ്റ്, റീഹാബിലിറ്റേഷന് നേഴ്സ്, സൈക്കോ സോഷ്യല് റീഹാബിലിറ്റേഷന് പ്രൊഫഷണല് എന്നിവരുടെ പങ്കാളിത്തത്തോടെ തുടര് ചികിത്സ നല്കുന്നതാണ്. കണ്സട്ടേഷന് 7510870111, 0480 2881959